**Házassági névviselési forma módosítása**

Személyesen benyújtott kérelemre indul, amelyhez személyazonosság, állampolgárság igazolása szükséges.

A kérelem bármely anyakönyvvezetőnél benyújtható.

**Az eljárás igazgatási szolgáltatási díja:** Nincs

**Szükséges dokumentumok:**

* személyazonosító okmányok

**Születési névváltoztatás**

Személyesen benyújtott kérelemre indul, amelyhez személyazonosság, állampolgárság igazolása szükséges.

A kérelem bármely anyakönyvvezetőnél benyújtható.

**Az eljárásnak igazgatási szolgáltatási díja van! Kérjük, hogy az anyakönyvvezetővel való egyeztetést követően utalja el az igazgatási szolgáltatási díjat.**

Az anyakönyvi eljárásról szóló 2010. évi I. törvény (a továbbiakban: At.) 50. §-ának rendelkezései értelmében a születési név megváltoztatására irányuló kérelem esetén – függetlenül attól, hogy hányadik alkalommal kéri a névváltoztatást – igazgatási szolgáltatási díjat kell fizetni.

**A születési utónév** megváltoztatására szolgáló igazgatási szolgáltatási díj: **13.000,-Ft**

**FIGYELEM!**

Amennyiben a kérelmező két utóneve közül az egyiket szeretné elhagyni, úgy az eljárásért nem kell szolgáltatási díjat fizetni.

**A születési családi név,** illetve **a születési családi és utónév** megváltoztatására szolgáló igazgatási szolgáltatási díj: **18.000,-Ft**

A korábbi szabályozással egyező módon az egy családhoz tartozó nagykorúak közös kérelme esetében az igazgatási szolgáltatási díjat is minden nagykorúnak külön-külön kell fizetnie.

A születési névváltoztatási eljárással összefüggésben fizetendő igazgatási szolgáltatási díj összegének a befizetését a Budapest Főváros Kormányhivatala által megjelölt számlára kell az ügyfeleknek megfizetnie.

* **Számlaszám: 10023002-00299592-00000000**
* **Kedvezményezett neve: Budapest Főváros Kormányhivatala**
* **Közlemény: névváltoztatással érintett személy házassági és születési neve** (kiskorú vagy gondnokolt esetében is minden esetben a névváltoztatással érintett személy nevét szükséges feltüntetni, nem pedig a befizetést teljesítő személy nevét)

**Szükséges dokumentumok:**

* születési anyakönyvi kivonat (azon személyeké is, akiket a névváltoztatás érint)
* házas családi állapot esetén házassági anyakönyvi kivonat
* személyazonosító okmányok